Tabuk mintaqaviy aeroporti
Shahzoda Sulton bin Abdulaziz aeroporti, shuningdek, Tabuk mintaqaviy aeroporti (arabcha: مطار الأمير سلطان بن عبد العزيز) (IATA: TUU, ICAO: OETB) – Saudiya Arabistonining Tabuk shahridagi xalqaro va fuqarolik aeroporti. 2011-yilda fuqarolik aeroportiga aylantirilgunga qadar sobiq harbiy aeroport hisoblanardi. Xalqaro aeroport boʻlishiga qaramay, u faqat bir nechta xorijiy yoʻnalishlarga xizmat koʻrsatadi. Boshqa qoʻshni davlatlarga xalqaro qatnovlarni koʻpaytirish rejalashtirilgan. Aeroportda yoʻlovchilarni tushirish va samolyotga chiqarishda teletrapdan foydalaniladigan yagona terminal binosi mavjud. Aeroport marhum mudofaa vaziri va valiahd shahzoda Sulton bin Abdulaziz sharafiga nomlangan.